Colt M1903 Pocket Hammerless

KinnigBroDoarePistolenn damaotomatek, un-oberMont en-droTennata dre argilMunisionoù7,65 mm Browning (Model 1903).380 ACP (Model 1908)Produer orinColt's Patent Firearms Manufacturing CompanyMare produiñ1903-1945Perzhioù teknikelMas (hep kartouchenn)0,680 kgHirder180 mmHirder ar c'hanol100 mmEndalc'hKarger fiñv 8 kartouchenn (e .32 ACP) pe 7 kartouchenn (e .380 ACP)Stummoù nesModel 1903Model 1908LezennRummad e Bro-C'hallB
Ar Colt M1903 Pocket Hammerless zo ur bistolenn damaotomatek stadunanat dezhi ur blatinenn un-ober, ijinet gant John Moses Browning Colt Hammerless .32 Pocket Automatic, Arme et Passion (lennet d'ar 24/12/2024). Implijet eo bet da vare an daou vrezel-bed, ha kopiet eo bet kalz e hanterenn gentañ an XX kantved.

 Istor ha deskrivadur 
E 1901 e oa an FN Herstal belgiat o klask ur bistolenn uheloc'h he c'halibr evit ar Model 1900 produet evit arme ar vro. Un emglev a gavjont gant John Browning evit sevel un arm nevez, hag a voe brevedet e dibenn 1903 BARRET Marc, Le pistolet Colt 1903 pour l'armée belge, Cibles n°654, miz Kerzu 2024, pp. 24-28. Ar Model 1903 a oa dezhi ur c'hi diabarzh hag ur gulasenn frank. Evit ar wech kentañ en doa un arm-dorn savet gant Browning ul loc'henn-surentez a-dreñv d'e zornikell. Kavet e vez ar sistem-mañ war ar Colt M1911 milvrudet produet un nebeud bloavezhioù war-lerc'h. Kambret e voe da gentañ e .32 ACP. Pemp bloaz war-lerc'h e voe kinniget ar stumm Model 1908, heñvel-poch met kambret e .380 ACP.

Produet e voe an arm gant Colt dindan an anv Colt M1903 evit Amerika ha broioù ar Commonwealth, ha gant an FN Herstal evit ar peurrest eus ar bed, dindan an anv FN Model 1903. Ar stumm-mañ a oa brasoc'h ha kambret e 9 mm Browning Long. 572.215 skouerenn eus ar Colt M1903 Hammerless a voe savet betek 1945 (ha war-dro 150.000 evit ar Model 1908). Un nebeud adstummoù disheñvel a gaver, dezhe kemmoù war ar riklerez hag ar c'houch dreist-holl.

Awenet he deus ar pistolenn Ruby ha kalz armoù-dorn produet e hanterenn gentañ an XX, dindan aotre pe get, gant industriezh euskarat an armerezh.

 Implijerien 
  : 24.002 pistolenn pourveziet d'an arme etre 1915 ha 1917

  : Royal Air Force dreist-holl, war-dro 21.000 skouerenn
  : polis kêr Shangai
  : US Army ha US Air Force (war-dro 20.200 skouerenn)
 An arm zo bet implijet gant rouedadoù rezistañs en Europa da vare an Eil Brezel-bed. Da vare an oberadenn Anthropoid e oa e-touez arsanailh an tri Dchekoslovak a lazhas Reinhard Heydrich e Praha e miz Mae 1942.
 Torfedourien stadunanat evel John Dillinger, Al Capone pe Bonnie ha Clyde a rae gant ur Model 1903.

 Daveennoù 

Rummad:Pistolennoù
Rummad:Armoù ar Brezel-bed Kentañ
Rummad:Armoù an Eil Brezel-bed
Rummad:Armoù Belgia
Rummad:Armoù SUA